钦定古今图书集成/明伦汇编/官常典/第740卷 > 王天与
## 钦定古今图书集成/明伦汇编/官常典/第740卷 > 王天与

按《宁都县志》：“天与，字性之，广东兴宁进士。正德丙子
知县。廉介刚敏，能任繁剧，尤加意作士，课试有法。徙
置学校，动费万金，一时尚义者咸乐助，且有以不与
输资为耻者。均庸调，辑流移，恤孤嫠，扶良锄恶，而寇
攘赌博者，必榜其门，常俸之外，分毫不取，虽至愚者，
类能深谅之。从提督王守仁平横水、浰头诸寨，有功”，
部使者取补风宪。会从讨宸濠，勤死王事，男女哭之，
如失怙恃，相率请诸当道，立祠塑像于学之右，春秋
祀之。